पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना कर्फ्यू के दौरान प्रशासन और पुलिस ने सख्त रुख अख्तियार किया है। बिना मास्क निकलने वालों, बेवजह निकलने वालों पर चालानी कार्रवाई की जा रही है। लेकिन इसकी आड़ में लोगों के साथ ज्यादती किए जाने के भी समाचार मिल रहे हैं। प्रशासन द्वारा मुंह को गमछा से ढंक कर निकलने वालों पर भी चालानी कार्रवाई की जा रही है।
देश के प्रधान मंत्री मोदी ने कहा था कि कोरोना संक्रमण की रोक थाम के लिए मुंह को ढकना जरूरी है, चाहे मास्क हो या गमछा हो। लेकिन मध्यप्रदेश के छतरपुर जिला के लवकुशनगर के स्थानीय प्रशासन द्वारा गमछे को मान्यता प्रदान नहीं की जा रही है। बीते रोज शाम को हरपालपुर क्षेत्र के भदर्रा गांव का राजेंद्र राजपूत अपना मुंह गमछे से ढंक कर अपनी बहन के ससुर को अस्पताल में दिखाने के लिए जा रहा था। तभी लवकुशनगर प्रशासन द्वारा उसे रोक लिया गया और उसका 100 रुपए का चालान काट दिया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn